**DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 17 D. SPRENDIMO NR. TS-213 ,,DĖL DELEGAVIMO Į ASOCIACIJOS ROKIŠKIO MIESTO VIETOS VEIKLOS GRUPĖS VALDYBĄ“ PAKEITIMO**

2022 m. lapkričio 25 d. Nr. TSP-251

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Vietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 ,,Dėl Vietos plėtros strategijų rengimo ir atrankos taisyklių patvirtinimo“, 4.3.3 punktu, Rokiškio rajono savivaldybės taryba

n u s p r e n d ž i a:

1. Pakeisti Rokiškio rajono savivaldybės tarybos 2019 m. rugsėjo 17 d. sprendimo Nr. TS-213 ,,Dėl delegavimo į asociacijos Rokiškio miesto vietos veiklos grupės valdybą“ antrąją pastraipą ir ją išdėstyti taip:

,,Dalią Janulienę – Rokiškio kaimiškosios seniūnijos seniūnę;

Gražiną Švanienę – Civilinės metrikacijos ir archyvų skyriaus vyriausiąją specialistę;

Egidijų Žaliauską – Rokiškio miesto seniūnijos seniūno pavaduotoją“.

Skelbti šį sprendimą per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Asta Zakarevičienė

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 17 D. SPRENDIMO NR. TS-213 ,,DĖL DELEGAVIMO Į ASOCIACIJOS ROKIŠKIO MIESTO VIETOS VEIKLOS GRUPĖS VALDYBĄ“ PAKEITIMO“ AIŠKINAMASIS RAŠTAS**

**Sprendimo projekto tikslas ir uždaviniai. Projekto tikslas – pakeisti** Rokiškio rajono savivaldybės tarybos 2019 m. rugsėjo 17 d. sprendimu Nr. TS-213 deleguotą atstovą – mero pavaduotoją Tadą Barauską – kitu nariu.

**Šiuo metu esantis teisinis reglamentavimas.** Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsniu, Vietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 ,,Dėl Vietos plėtros strategijų rengimo ir atrankos taisyklių patvirtinimo“, 4.3.3 punktu.

**Sprendimo projekto esmė.** PagalVietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 ,,Dėl Vietos plėtros strategijų rengimo ir atrankos taisyklių patvirtinimo“, 4.3.3 punktą vietos valdžios atstovu negali būti savivaldybės politikas ir politinio (asmeninio) pasitikėjimo valstybės tarnautojas (,,4.3.3. vietos valdžios atstovas – miesto VVG teritorijoje veikiančios savivaldybės, kuri yra VVG narė, tarybos paskirtas asmuo, tos savivaldybės valdomos įmonės, administravimo subjekto ar kitos VVG teritorijoje veikiančios valstybės įstaigos, organizacijos, kurios yra VVG narės, atstovas (išskyrus savivaldybės politikus ir politinio (asmeninio) pasitikėjimo valstybės tarnautojus), kurio dalyvavimo kolegialaus VVG valdymo organo veikloje tikslas – atstovauti viešajam interesui“). Todėl Rokiškio rajono savivaldybės tarybos 2019 m. rugsėjo 17 d. sprendimu Nr. TS-213 deleguotas atstovas – mero pavaduotojas Tadą Barauskas – keičiamas kitu nariu ir įrašomas Egidijus Žaliauskas – Rokiškio miesto seniūnijos seniūno pavaduotojas.

Koreguotos ir VVG narės Gražinos Švanienės pareigos (vietoje ,,Strateginio planavimo, investicijų ir viešųjų pirkimų skyriaus vyriausiąją specialistę“ įrašyta ,,Civilinės metrikacijos ir archyvų skyriaus vyriausiąją specialistę“).

**Laukiami rezultatai.** Tinkamai įgyvendintos teisės aktų, reglamentuojančių delegavimo į asociacijos Rokiškio miesto vietos veiklos grupės valdybą, nuostatos.

**Finansavimo šaltiniai ir lėšų poreikis**: Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu

Bendrojo skyriaus vedėja Asta Zakarevičienė